open-index/open-wikipedia-markdown huggingface dataset:
Arne Halaas

**Arne Halaas** (født 20. september 1943) er en profilert professor i datateknikk og telematikk ved NTNU. Halaas var sentral i utviklingen av teknologien som ledet til Fast Search & Transfer ASA.

Han mottok i 2014 Norges tekniske vitenskapsakademis ærespris.

## Litteratur

## Referanser
Bombi Bitt och jag

***Bombi Bitt och jag*** (norsk *Bombi Bitt og jeg*) er en roman fra 1932 av den svenske forfatteren Fritiof Nilsson Piraten. Romanen var forfatterens debutbok, og har blitt beskrevet som en svensk versjon av Tom Sawyer.

*Bombi Bitt og jeg* er ei humoristisk bok som er en slags sjølbiografi fra forfatterens barndom. Han forteller om en sommers opplevelser sammen med kameraten Bombi Bitt, en slyngel og døgenikt ifølge lærerne, men et stort ideal for medelevene. Andre viktige figurer er maleren Vricklund og forbryteren Nils Gallilé.

Boka blei Nilssons gjennombrudd. Den kom ut på norsk i 1933 og på nytt i 1968, da med teksten «Den kostelige eventyrromanen som er blitt en stor filmsuksess i nordisk fjernsyn» på omslagets forside. I 1958 ga Cappelen ut den svenske originalversjonen i Norge, i serien *Cappelens Nordiske Bibliotek.*

## Filmatiseringer
Boka blei filmatisert i 1936.

I 1968 viste norske NRK en fem episoders TV-serie basert på romanen; serien var en stor suksess i heile Norden, og førte til at Gyldendal Norsk Forlag ga ut den norske oversettelsen fra 1938 på nytt. Stellan Skarsgård hadde her en av sine første roller, som Bombi Bitt, mens Reiner Albrecht spilte «jeg». Fritiof Nilsson hadde sjøl rollen som fortelleren.

## Sitat
Bokens innledning ble et kjent sitat for mange svensker: «Min vagga vaggade i Tosterup i Färs härad av Malmöhus län. Min fader var stins i Tosterup. Mina föräldrar voro goda och ömma. Jag var en vanartig son» («Min vugge vugget i Tosterup i Färs herred i Malmöhus len. Min far var stasjonsmester i Tosterup. Mine foreldre var gode og kjærlige. Jeg var en vanartet gutt.» Nils Lies oversettelse)

## Referanser
Aedes aegypti

***Aedes aegypti*** er en stikkmygg kjent for å være en alvorlig smittebærer og kan overføre flere sykdommer, blant andre chikungunya, zika-feber, dengue og gulfeber til mennesker. Den har ikke noe normert navn fra Artsdatabanken men blir også kalt **gulfebermygg**. Den stammer opprinnelig fra Afrika, men har spredt seg og finnes i store deler av tropiske strøk, særlig i byene og tettbebygde områder. De aktuelle sykdommene er ikke utbredt i hele det tropiske beltet.

## Utseende
*Aedes aegypti* er en liten mygg, 3-4 mm lang, den er mørk farget og kjennes på de hvite ringene på beina, særlig er disse markert på bakbeina. Den har også et lyreformet merke på ryggen (pronotum). Stikkesnabelen er svart. Hannen er vanligvis litt større enn hunnen, den kan skilles fra henne særlig på antennene. Hos hannen er de mer «buskete», mens hunn har enkle trådformede antenner.

## Levevis
Hannmygg stikker ikke, eller suger blod. De lever blant annet av nektar fra blomster. Bare hunnen suger blod, først og fremst fra mennesker, men om nødvendig også fra virveldyr. Den suger blod til alle døgnets tider, men vanligvis i skumringen. Etter at en hunnmygg har sugd nok blod, har den fått tilskudd av proteiner, og kan produsere langt flere egg enn hva hun hadde klart uten et blodmåltid.

## Referanser




## Litteratur
* M.J. Nelson. 1986. *Aedes aegypti: ecology and biology.* Pan American Health Organization, Washington D.C.
* C. E. G. Smith. 1956. *The history of dengue in tropical Asia and its probable relationship to the mosquitoes Aedes aegypti.* J Trop Med Hyg., 59: 3-11
* M. Womack. 1993. *The yellow fever mosquito, Aedes aegypti*. Wing Beats 5 (4): 4

## Eksterne lenker
* 
* ''Aedes aegypti'' – University of Sydney, Australia 
* ''Aedes aegypti'' og Dengue feber
* VectorBase's genomic resource for ''Aedes aegypti''
Jan Ketil Simonsen

**Jan Ketil Simonsen** (født 10. april 1958 i Oslo) er en norsk sosialantropolog som har forsket på Afrika.

Han tok hovedfag ved Universitetet i Oslo i 1993 og doktorgraden samme sted i 2000 med avhandlingen *Webs of Life. An Ethnographic Account of Cisungu Female Initiation Rituals among Mambwe-speaking Women in Zambia*.

Han er ansatt som professor ved NTNU. I perioden 2004-2008 var han instituttleder ved Sosialantropologisk institutt ved NTNU.

## Referanser


## Eksterne lenker
	

* Fagområder Jan Ketil Simonsen Førsteamanuensis, mastergradskoordinator
Norsk Grotteforbund

**Norsk Grotteforbund** (NGB) ( i Enhetsregisteret) er en organisasjon som organiserer grottere. NGB har om lag 200 medlemmer. Leder er per september 2017 Are Mellem.

NGB gir ut tidsskriftet *Norsk Grotteblad*, som kommer ut ett par ganger i året. NGB organiserer også Norsk Grotteredningstjeneste, som er en særskilt redningstjeneste for å redde ut skadde fra grotter. NGB er opptatt av grottevern og er aktiv i den offentlige debatten om grotteturisme og inngrep i naturen som kan skade grotter.

## Eksterne lenker
* Norsk Grotteforbunds hjemmeside
Proteinsyntese

**Proteinsyntesen** foregår på ribosomene som hos eukaryoter ligger utenfor cellekjernen, i cytoplasmaet. Informasjon om hvordan et protein skal bygges opp, finnes i DNA-molekylene i kjernen. Den aktuelle informasjonen må derfor ut i cytoplasmaet før proteinsyntesen kan starte.

DNA-molekylet (deoksyribonukleinsyre) i cellekjernen er bygd opp av dideoksyribose, fosfatgrupper og en av de fire nitrogenbasene adenin, tymin, cytosin og guanin. Inne i cellen blir den delen av DNA-molekylet som inneholder den aktuelle proteinoppskriften (genet), kopiert. Kopien kalles m-RNA (messenger-ribonukleinsyre) og likner på DNA. Man kan forestille seg DNA-molekylet som en vindeltrapp hvor trinnene er laget av par med nitrogenbaser og sidene av sukkermolekyler og fosforsyremolekyler. Forskjellen mellom DNA og RNA er at RNA er bygd opp av en enkelt «side» av vindeltrappa og bare har én nitrogenbase i stedet for et par. I tillegg inneholder RNA uracil i stedet for tymin og sukkermolekylet er ribose i stedet for deoksyribose.

I en eukaryot organisme beveger m-RNAet seg deretter gjennom kjernemembranen og ut i cytoplasma, der det fester seg til et ribosom. Fordi prokaryote organismer ikke har cellekjerne kan  m-RNAet feste seg til et ribosom allerede før m-RNA er ferdig laget.

Tre nitrogenbaser koder for én aminosyre og kalles en triplett eller et kodon. Tripletter på m-RNA fungerer som koder for aminosyrer. Fordi vi har fire nitrogenbaser og det trengs tre for å lage en triplett, får vi 43 = 64 aminosyrekombinasjoner (det er bare 20 aminosyrer, derfor fungerer noen av triplettene som koder for samme aminosyre mens andre kan være "start" og "stopp" koder).

Aminosyrene bindes til sin spesifikke t-RNA (transport-RNA). Det finnes én type t-RNA for hver aminosyre. t-RNA har koder som er «speilbilder» av kodene på m-RNA. Fordi adenin bare kan danne par med tymin eller uracil og guanin med cytosin vil f.eks. guanin på m-RNA bindes til cytosin på t-RNA. Aminosyrene kobles derfor sammen på den måten m-RNA bestemmer. Etter hvert som ribosomet beveger seg bortover m-RNA tråden, vokser kjeden av aminosyrer og det dannes et peptid. Peptidet blir sendt inn i det endoplasmatiske nettverk og får en spesiell tredimensjonal struktur som er avgjørende for egenskapene. Det har blitt et funksjonelt protein.

## Referanser
Palombia

**Palombia** er et oppdiktet land i Sør-Amerika. Flere av Sprint og Spiralis historiene er lagt til Palombia. Også serien Sammy er innom Palombia.

Palombia (offisielt: **Estados Unidos de Palombia**, engelsk: United States of Palombia) er et lite land mellom elva Orinoco i nord, Amazonas regnskog i sør og Andesfjellene i vest. Hele Palombia ligger innenfor grensene til Venezuela. 

Offisielt språk er spansk. Hovedstaden heter Chiquito, men omtales ofte bare som Ciudad Grande (den store byen)

Landet er først og fremst kjent for Spiralis men og for sine mange statskupp.
Deathprod

**Helge Sten** (født 1971), kjent under artistnavnet **Deathprod**, er en norsk musiker og produsent.

Han har vært knyttet til en rekke ulike bandprosjekter, blant annet Motorpsycho og Supersilent. Han lager musikk i skjæringspunktet mellom støy, jazz, samtidsmusikk, elektronisk musikk og rock. Sten har gitt ut flere plater, blant annet på plateselskapet Rune Grammofon. Sten har også vært produsent for bl.a. Motorpsycho, Unni Løvlid og Susanna & the Magical Orchestra.

Han fikk Gammleng-prisen i 2014 klassen samtidsmusikk/elektronika. Han har vært nominert til Spellemannprisen 2004 i klassen elektronika/samtidsmusikk for *Morals and Dogma*, Edvard-prisen 2004 i åpen klasse for  «Nickeltoe» (sammen med Sidsel Endresen og Christian Wallumrød), Spellemannprisen 2019 i åpen klasse for *Occulting Disk* og Edvard-prisen 2024 i klassen utfordrer for *Compositions*.

*Morals and Dogma* er av Pitchfork kåret til det 50 beste ambient albumet som er laget, The 50 Best Ambient Albums of All Time.

## Diskografi
* 1994: *Treetop Drive*, Metal Art Disco
* 1996: *Imaginary Songs from Tristan da Cunha*, dBUT
* 1998: *Nordheim Transformed*, Rune Grammofon – med Biosphere
* 2004: *Morals and Dogma*, Rune Grammofon
* 2019: *Occulting Disk*, Smalltown Supersound
* 2022: *Sow Your Gold in the White Foliated Earth*, Smalltown Supersound
* 2023: *Compositions*, Smalltown Supersound

## Referanser


## Eksterne lenker
* 
* 
* 
* 
* Biografi på ballade.no
Månefisk

**Månefisk** (Mola mola) er en art av store og saktesvømmende fisk med en særegen kroppsform, som er svært høy i forhold til lengden. Det er den tyngste kjente beinfisken i verden, med en normal voksenvekt på 1 tonn. 

Den kan bli opptil 3,5 meter lang og veie over 2&nbsp;300 kg. Rygg- og gattfinnen ligner på ror. Halefinnen har ingen smal base, men går direkte ut fra kroppen i linje med bakkanten på rygg- og gattfinnen. Munnen er liten, brystfinnene er små, og bukfinnene mangler. Fargen er normalt gråbrun, men kan raskt veksle mellom ulike nyanser. 

Månefisken spiser stort sett maneter, men også planter og småfisk.
De sees ofte «flytende» nær vannoverflaten hvor de varmer seg i solen før de går ned på dypere, kaldere vann for å finne føde.

Under gyting sprer månefisken enorme mengder rogn, opptil 300 millioner egg.

Mot slutten av 2021 ble det gjort et funn av et eksemplar på hele 2744 kilo av arten *Mola Alexandrini*, det største funnet gjort av en ikke utdødd beinfisk noensinne.https://onlinelibrary.wiley.com/doi/abs/10.1111/jfb.15244

## Referanser




## Eksterne lenker
*
Picazzo

:*For maleren, se [[Pablo Picasso]]*

**Picazzo** er et band med base i Grue kommune i Hedmark, og ble dannet i 1992. Bandet vant Spellemannprisen 1998 i klassen danseorkester/gammaldans for debutalbumet *[[Blanke ark (album)|Blanke ark]]*. De ble også nominert til Spellemannpris for sin tredje CD Tusen dager til. Bandet ble oppløst i 2008, men startet igjen i 2014 med samme besetning som i 2004. Picazzo ga ut CD-en *Blindvei* sommeren 2016 og som ga dem nominasjon til Spellemannprisen 2016 i klassen danseband.

## Medlemmer
### Nåværende medlemmer
* Kim Lien - (2020 - )
* Glenn Bates – bassgitar, kor, vokal (1996–2008) (2014 - )
* Per Erik Gjedtjernet – keyboard, kor (1995 - 2007) (2014 - )
* Per Morten Bråten – gitarist, kor (1992–2008) (2014 - )
* Vegard Åslund - trommer (2006-2008, 2017-)

### Tidligere medlemmer
* Tommy Michaelsen - vokal, gitar (1992-2004) (2014-2019), trommer/vokal (1992-1998)
* Dag Sand – trommer (1998–2000)
* Eirik Tilley - vokal (2004-2008)
* Ole Kristian Ruud - Keyboard (2007-2008)
* Jan Olav Øvergård - gitar, keyboard, saksofon (1992-1996)
* Stein Tore Øvergård - bass (1994-1996)
* Geir Hilsen – trommer, kor (2004 - 2006) (2014  -  2016)
* Gunnar Erik Ryen - bass (1992-1994)
* Arne Meldahl - gitar (1996-1998)
* Odd Arne Sørensen - tangenter (vikar 1998-1999)

## Diskografi
* *Flammer i regn* (Eget selskap, 1996) mini-CD
* *[[Blanke ark (album)|Blanke ark]]* (1998) 
* *[[Timeglass (album)|Timeglass]]* (2000) 
* *[[Tusen dager til]]* (2003) 
* *[[Mesterverk (album)|Mesterverk]]* (2004) Samleplate
* *[[Nye farger]]* (2005)
* *[[Hvor skal vi sove i natt]]* (2007)
* *[[De aller beste (Picazzo-album)|De aller beste]]* (2014) Sampleplate
* *[[Blindvei (album)|Blindvei]]* (2016) Sommeren 2016
* *Hvis morgendagen aldri kommer – Live* (2017)

## Eksterne lenker
* 
*  mic.no artikkel fra *Norsk pop- og rockleksikon*
Green Cortinas

**Green Cortinas** var et pop/rock-band fra Drammen. Bandet ble startet under navnet *10 000 Rifles* i 1989 og endret senere navn til *K.R.A.G. Jørgensen* før de endte opp med navnet *Green Cortinas*. Bandet ga ut sitt eneste album, *Sleep*, i 1995 hvor «I Don’t Wanna Sleep Tonight» ble mye spilt på radio. Albumet førte dessuten til at bandet ble kåret til årets nykommer under Spellemannprisen 1995.

Bandet har vært backingband for og samarbeidet med artister som Somebody's Darling, Claudia Scott, Kjartan Kristiansen og Rick Danko.

## Medlemmer
* Espen Jørgensen: sang, gitar
* Johnny Skalleberg: gitar
* Nils Harkestad: trommer
* Finn Tore Tokle: bass

## Eksterne lenker
* 
*  Biografi fra Norsk pop- og rockleksikon
Månefisk (andre betydninger)

**Månefisk** kan referere til:

* Månefisk, *Mola mola*, også kalt klumpfisk
* Fingerfisk, *Monodactylus argenteus*
Päronsoda

**Päronsoda** er en norsk musikkduo som spiller en blanding av hiphop, jazz og sval techno. Gruppen består av Marius Våreid og Espen Enger, begge fra Kongsvinger. 

Gruppen ble etablert midt på 1990-tallet, under navnet *Frydenstund*, senere kalt *Phileas Fog*, og fra 1998 *Päronsoda*. De har gitt ut tre plater, den første under navnet *Phileas Fog*: *The Lost Adventures of Princess Summer Fall Winter Spring* (1997, som Phileas Fog), *A Nightclub in Tunisia* (1998) og *2* (2002). Alle platene er utgitt på C+C Records.  

De vant Spellemannprisen 1998 i klassen dance for *A Nightclub In Tunisia*.
## Diskografi
**[[The Lost Adventures of Princess Summer Fall Winter Spring]]* (1997) (som **Phileas Fog**)
**[[A Nightclub in Tunisia]]* (1998)
**[[2 (album)|2]]* (2001)

## Eksterne lenker
* 
*  mic.no artikkel fra ''Norsk pop- og rockleksikon
Gunhild Tømmerås

**Gunhild Tømmerås** (født 1970) er en norsk folkemusiker (hardingfele, fele og kveding) fra Birkenes i Aust-Agder. Hun har vunnet Landskappleiken i kveding fire ganger. Sammen med Vidar Lande vant hun Spellemannprisen 2004 i klassen folkemusikk/gammaldans for albumet *Sordølen – [[Slått (musikk)|Slåtter]] og [[slåtterim|Slåttestev]] fra Setesdal*. Hun har vunnet kongepokalen for vokal folkemusikk.

## Referanser
Relasjonsmodellen

**Relasjonsmodellen** er en modell for databaseadministrasjon som ble foreslått av den britiske informatikeren **[[Edgar F. Codd]]** i 1969. Modellen er basert på matematiske begreper fra **[[mengdelære]]** og **[[predikatlogikk]]**, og ble utviklet som et teoretisk rammeverk for dataorganisering. Den revolusjonerte databasefeltet ved å tilby en mer logisk og uavhengig tilnærming til datalagring, i motsetning til de tidligere hierarkiske og nettverksbaserte systemene som var dominerende på den tiden.

Codd's mål med modellen var å unngå nødvendigheten av å skrive komplekse, spesialtilpassede dataprogrammer for å uttrykke databasespørringer og opprettholde dataintegritet. Ved å representere data som en samling av tabeller, eller relasjoner, ble det mulig å manipulere data ved hjelp av et deklarativt språk som beskriver **hva** dataene man ønsker å hente ut er, snarere enn **hvordan** de skal hentes.

## Grunnleggende konsepter

* **Relasjon**: Den grunnleggende strukturen i modellen er relasjonen, som i praksis er en todimensjonal tabell. Hver relasjon har et unikt navn.
* **Attributt**: Kolonnene i tabellen kalles attributter. Hvert attributt har et unikt navn innenfor relasjonen og representerer en type data, for eksempel en kundes navn eller et produktnummer.
* **Tuppel**: Radene i tabellen kalles tupler, som representerer en enkelt rad med data. Hvert tuppel i en relasjon er unikt.
* **Domene**: Et domene er settet av mulige verdier for et attributt. For eksempel kan domenet for attributtet "Alder" være alle positive heltall.
* **Nøkkel**: En nøkkel er et sett av ett eller flere attributter som unikt identifiserer et tuppel.
** **Primærnøkkel**: En primærnøkkel er en nøkkel som unikt identifiserer hver rad i en relasjon.
** **Fremmednøkkel**: En fremmednøkkel er et sett av attributter som refererer til en primærnøkkel i en annen relasjon, og brukes til å etablere forhold mellom tabeller.

## Relasjonsalgebra
Codd definerte **[[relasjonsalgebra]]** som et formelt spørrespråk for relasjonsmodellen. Relasjonsalgebra består av et sett med operasjoner som manipulerer relasjoner (tabeller) og produserer nye relasjoner som resultat. Operasjoner inkluderer blant annet:

* **Seleksjon** (σ): Velger et delsett av tupler basert på en gitt betingelse.
* **Projeksjon** (π): Velger et delsett av attributter (kolonner).
* **Kartesisk produkt** (×): Kombinerer alle tupler fra to relasjoner.
* **Union** (∪): Kombinerer tupler fra to relasjoner som har de samme attributtene.
* **Naturlig skjøt** (⋈): Kombinerer tupler fra to relasjoner basert på felles attributter.

SQL (Structured Query Language), det mest utbredte spørrespråket for databaser, er basert på prinsippene i relasjonsalgebra og -kalkyle.

## Referanser
Fingerfisk

**Fingerfisk**, også kalt *[[månefisk]]*, er en piggfinnefisk med sølvfarget, trekantet kropp. Øynene er store. Den har en loddrett mørk stripe over øyet.
Finnene er sølvfargede med gulskjær.

Den holdes ofte i brakkvannsakvarier.

## Eksterne lenker
*
Hans Husum

**Hans Petter Husum** (født 9. november 1947) er en norsk ortopedisk kirurg og politisk aktivist med bakgrunn fra ml-bevegelsen. 

Husum har jobbet mye med skadebehandling og krigskirurgi i den tredje verden. Han har blant annet arbeidet mange år som krigskirurg i Afghanistan for den norske Afghanistankomiteen. Han er kjent for å være svært frittalende, og hans uttalelser har en rekke ganger skapt debatt i Norge. Han er nå knyttet til Tromsø mineskadesenter hvor han driver opplæring i enkel og avansert skadebehandling i en rekke konfliktområder. 

I 2003 disputerte han til doktorgraden i medisin på en avhandling om prehospital skadebehandling i den tredje verden. 

I 1970- og 1980-årene var Husum aktiv i AKP(m-l), og bidro blant annet til helse- og arbeidsmiljøspalta i partiets avis *[[Klassekampen]]*.

Under korona-krisen i 2020 var han en av de første som flagget skespsis til den «norske sjokk-kampanjen mot corona», som han mente ikke kunne begrunnes medisinsk, men mer måtte forstås i et «katastrofekapitalisme»-perspektiv.

## Bibliografi

Hans Husum er også kjent som forfatter: 
* *Kamp mot helsefarlig arbeid. Handbok for arbeidere*. (Sammen med Ebba Wergeland) Forlaget Oktober. ISBN 82-7094-104-2
* *War Surgery: Field Manual* – lærebok i krigskirurgi 1995 ISBN 983-9747-14-2
* *Save Lives – Save Limbs* –  lærebok i prehospital mineskadebehandling,  2000 oversatt til en rekke språk ISBN 983-9747-42-8
* *Tracks of blood : studies of trauma and trauma systems in the rural South* 2003 (doktorgradsavhandling)
* *Skjult - Ny krigsmaskin* 2018, Forlaget Rødt! ISBN 9788283490176

## Referanser


## Eksterne lenker
* Tromsø Mineskadesenter
* Læreboken War Surgery (forlagets side)
* Marg nr 1 2007: Hans Husum om bondeopprør i Kambodsja
Fylkesvei 7996

**Fylkesvei 7996** går mellom Møllenes og Simanes i Alta kommune. Veien er 12,4&nbsp;km lang.

Denne vei var E6 til 2013 da Sáhkkobátnitunnelen og Kåfjordbrua ble åpnet.

Fra 2013 til 2019 hadde veien betegnelsen fylkesvei 18 (Finnmark).

## Kommuner og knutepunkter

 
 
 

## Eksterne lenker
* Vegvesenets vegkart 
*
Hallgerd Benum Dahl

**Hallgerd Benum Dahl** (født 1937) er en norsk sopran. 

Hun studerte ved Det Jyske Musikkonservatorium i Århus og konsertdebuterte i København i 1968 og operadebut i Århus samme år. Hun har hatt flere roller ved Den Jyske Opera og Det Kongelige Theater i København, blant annet Violetta i *[[La traviata]]* og Pamina i *[[Tryllefløyten]]*. Hun har dessuten gjestet Den Norske Opera hvor hun blant annet har hatt rollen som Poppea i *[[Poppeas kroning]]*. Hun ble tildelt Spellemannprisen 1975 i klassen klassisk musikk/samtidsmusikk for albumet *[[Halfdan Kjerulf]] – romanser*.
## Referanser
Edgar F. Codd

**Edgar Frank** «**Ted**» **Codd** (født 23. august 1923, død 18. april 2003) var en britisk informatiker. Han er mest kjent for sitt bidrag til relasjonsdatabaseteorien.

Mens Codd var ansatt hos IBM utviklet han relasjonsmodellen for databaseadministrasjon i 1970. Han formulerte den gang 12 prinsipper for databasedesign, og disse har fortsatt avgjørende betydning for oppbygningen av databasehåndteringssystemer. Innenfor databaseteorien har han blant annet (sammen med kollagaen Raymond F. Boyce) gitt navn til Boyce-Codd normalform (BCNF).

## Biografi
Codd var født på øya Isle of Portland i Dorset, England, 19. august, 1923. Han studerte først kjemi på Oxford Universitet (Exeter College) fra 1941 til 1942  før han vervet seg og tjente i Royal Air Force under andre verdenskrig. Etter krigen, byttet han til matematikk og fullførte studiene i 1948 og flyttet så til USA hvor han startet sin karrière hos IBM som matematikker og programmerer.

Mens Codd jobbet for IBM utnyttet han sin kunnskap om matematisk logikk til å utviklet det som er kjent som relasjonsmodellen noe som transformerte database feltet til en respektabel vitenskapelig og akademisk disiplin. Modellen fungerte som et teoretisk rammeverk for å angripe database relaterte spørsmål på en vitenskapelig måte noe som tidligere ikke hadde vært mulig.

Codd døde av hjertestans 18. april 2003 i sitt hjem på Williams Island i Florida, 79 år gammel.

## Utmerkelser
Codd var medlem av *National Academy of Engineering* and the *American Academy of Arts and Sciences*. Han var også utmerket som *IBM fellow, ACM fellow* og *Fellow of the British Computer Society.*

Codd mottok Turing prisen i 1981 den mest prestisjefylte prisen i Informatikk feltet.

## Referanser
Fylkesvei 3054

**Fylkesvei 3054** går mellom Skolmerød og Bugården øst i Sandefjord kommune.

Krokemoveien ble bygget i 1900.

Frem til 2019 hadde veien betegnelsen  fylkesvei 255 (Vestfold).

## Kommuner og knutepunkter

## Referanser


## Eksterne lenker
* Vegvesenets vegkart 
*
Fylkesvei 3052

**Fylkesvei 3052** går mellom Krokmo og Hasle øst i Sandefjord kommune.

Frem til 2019 hadde veien betegnelsen  fylkesvei 251 (Vestfold).

## Kommuner og knutepunkter

## Referanser




## Eksterne lenker
* [Vegvesenets vegkart](https://www.vegvesen.no/vegkart/vegkart/#kartlag:geodata/vegreferanse:222154.97934131:6566891.7192446/hva:(~(id:532,filter:(~(typeId:4566,operator:%27*3d,verdi:(~5494)),(typeId:4568,operator:%27*3d,verdi:(~%27251))),farge:%270_0))/hvor:(fylke:(~7))/@225785,6565164,12) 
*
Fylkesvei 281 (Vestfold)

**Fylkesvei 281 i Vestfold** gikk mellom Goksjø og Hjertås i Sandefjord kommune. Veiens lengde var 2,4&nbsp;km.

I 2019 ble veien erstattet av fylkesvei 3070 og fylkesvei 3110.

## Kommuner og knutepunkter

* Nye Hotvedtveien overgangsbru (over E18, 51 m)

## Referanser


## Eksterne lenker
* Vegvesenets vegkart
Jaime Pressly

**Jaime Elizabeth Pressly** (født 1977) er en amerikansk skuespiller og modell. Hun spilte Joy i TV-serien *[[My Name Is Earl]]* helt fra den begynte til den ble kansellert i 2009, og hun har flere ganger vært modell i *[[Playboy]]*. 

## Referanser


## Eksterne lenker
* 
* 
* Bilder av Jaime Pressly
Pianotrio

En **pianotrio** er et musikalsk ensemble bestående av piano og to andre instrument. Innenfor klassisk musikk mener man med pianotrio fiolin og cello i tillegg til piano; eller en komposisjon skrevet for en slik besetning.

Innenfor jazzen menes oftest et ensemble med piano, bass og trommesett. Vanligere i jazzens tidlige historie var kombinasjonen piano, trommer og et blåseinstrument (for eksempel klarinett eller trompet) og kombinasjonen piano, gitar og bass. Av de tidligste pianotrioene kan nevnes Jelly Roll Mortons trio (fra 1927) og Nat King Coles trio (fra 1937). Senere innflytelsesrike trioer inkluderer Bill Evans trio, Oscar Peterson trio og Brad Meldhau trio. I Norge har særlig Tord Gustavsen trio og "in the country" vært viktige.

## Referanser
Megafon (andre betydninger)

Navnet **Megafon** har flere betydninger:

* Megafon (fjernsynsprogram), barneprogram på NRK Super
* Megafon (tidsskrift), gateavis i Bergen
* Megafon (medlemsavis), medlemsavis Ungdom mot EU
* MegaFon, mobilselskap i Russland som svenske TeliaSonera er medeier i.
* En megafon er også et navn på et apparat til å forsterke en persons stemme, se ropert.
Thomas Wriothesley, 1. jarl av Southampton

**Thomas Wriothesley, 1. jarl av Southampton** (født 21. desember 1505 i London, død 30. juli 1550 i Lincoln Place i samme by) var en engelsk politiker som blant annet hadde vervet som rikskansler. 

## Liv og virke
Ved tidlig alder inntrådte Thomas Wriothesley i tjeneste hos Thomas Cromwell og kardinal Thomas Wolsey, og han forstod å snart gjøre seg skattet av sine arbeidsgivere. 

Da klostrene ble oppløst ble han rikt belønnet for sine tjenester med tidligere kirkelige eiendommer mellom Southampton og Winchester. I mai år 1530 ble hav utsett til *Clerk of the Signet*, et høyt embede ved det kongelige hoff. Han ble senere kong Henrik VIIIs ambassadør i Brussel, og der virket han frem til år 1539. 

Etter dette woppdrag i utlandet ble han en av kongens fremste sekretærer i 1540, og samme år ble han slått til ridder. Hans mentor, Thomas Cromwell, falt i unåde, men Wriothesley klarte å holde seg inne med kongen. 

Det ble i 1542 sagt at han styrte det meste av England. Han forsøkte å få til en allianse mellom England og Spania i 1543, og ble adlet som baron Wriothesley av Titchfield i 1544. 

Etter å ha vært lordseglsbevarer i noen måneder ble han rikskansler i 1544. Han ble beryktet for rettsforfølgelsen av Anne Askew, som var tiltalt for heresi. Det ble fortalt at sir Anthony Kingston, som var *constable* i Tower of London, ikke klarte å torturere henne etter å ha sett hennes mot på strekkbenken, og at Wriothesley personlig tok over avhøret av henne. 

Han var en av eksekutørene av Henrik VIIIs testamente, og i henhold til det ble han i februar 1547 utnevnt til jarl av Southampton. Hans fall ble at han hadde vært uforsiktig nok til å utnevne fire personer som sin etterfølger som rikskansler. Da dette ble kjent måtte han gå av, i mars 1547. Han gikk da også ut av Det kongelige råd. 

Wriothesley ble senere gjeninnlemmet i Det kongelige råd, og hadde en ledende rolle i å sørge for Edward Seymours fall. Han klarte allikevel ikke å komme tilbake til sin tidligere posisjon før han døde i juli 1550. 

Han ble etterfulgt som jarl av sin sønn Henry. 

## Referanser
Herman Andersen

**Herman Andersen** (1848–1928) var seilskuteskipper og reder. 
Han ble født på småbruket Syrbekken under Jarlsberg hovedgård. Han giftet seg i 1875 med Anne Kristine Thorsen (1849–1934) og fikk syv barn med henne.

Han hadde i løpet av sin karriere kommandoen over barkene: 

* «Louise» av Tønsberg
* «Elisabeth» av Tønsberg
* «Victor» av Tønsberg
* «Venus» av Tønsberg
* «Fredheim» av Larvik
* «Fjeld» av Larvik
* «Indiangirl» av Tønsberg

## Referanser
.bn

**.bn** er Bruneis nasjonale toppnivådomene (ccTLD) for Internett. Det administreres av Telekom Brunei Berhad, eller bare **TelBru** (tidligere kjent som Jabatan Telekom Brunei).

## Registrering
Registrering foregår på tredje nivå, under følgende kategoriserte subdomener på andre nivå:
* **com.bn**
* **edu.bn**
* **org.bn**
* **net.bn**
For å kunne registrere et domene må registranten være et selskap eller organisasjon registrert i Brunei.

## Se også
* Domenenavn
* Landskoder (internett)
* Toppnivådomene

## Eksterne lenker
* 
*  IANA .bn whois informasjon 
*  Registreringsnettsted for .bn domenet
Fylkesvei 3168

**Fylkesvei 3168** går mellom Bråvoll og Prestbyen i Sandefjord kommune.

Fram til oktober 2016 het Elvedalsveien *Daleneveien*.

Frem til 2019 hadde veien betegnelsen  fylkesvei 605 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Tjora gamle kirkegård

**Tjora gamle kirkegård** ligger på gården Tjora i Sola kommune. Kirkegården var den kristne gravplassen i Tjora sokn. 

Det er ukjent når kirken og kirkegården ble anlagt. Kirken ble revet i 1842, og sognet ble innlemmet i Sola sokn. 

## Kirkegården
Kirkegården er nå om lag 40 m x 60 m stor, og er omgitt av en voll. Vollen er trolig et nedrast steingjerde. Vestenden er ødelagt i nyere tid. 

Avlange forhøyninger på ca. 1 m x 2 m, viser trolig fortsatt hvor de seneste gravene ble anlagt.

l kirkegårdsmuren var det en 2,3 meter lang gravstein med innskriften: «Sjelemessedagen (dødsdagen) for Bjørn Ulvgersson er to netter før Maria (Mariamesse) – Stein (ristet disse runer)». Vanligvis er navnet på den som satt opp steinen nevnt først, så det kan være at teksten skal leses med Stein først. Runene er trolig fra omkring år 1150. De forteller at kirkegården i hvert fall var i bruk da. 

## Kirken
Tjora kirke kjennes i 12 middelalderdokumenter fra 1270 til 1446. Kirken med kirkegård er da trolig eldre enn 1270. Arkeologiske utgravninger er ikke foretatt.

Det kan gjennom århundrene ha stått flere kirker på stedet. Den siste sognekirken på Tjora ble revet i 1842. Det kan ha vært en stavkirke. Den hadde et åtte meter langt kirkeskip for menigheten. Det er ingen synlige spor etter kirken i dag, men i 2022 foretok Arkeologisk Museum en geofysisk undersøkelse på kirkegården. Det ble påvist steiner plassert ut som et rektangel, og som i dag ikke er synlig på overflaten. Lengderetningen er øst-vest, og det måler ca. 6x10m. De ble tolket som mulige rester av kirken. Det var ikke spor etter sideskip.

## Steinkorsene
På 1000-tallet eller 1100-tallet, ble det reist fire store steinkors på gården Tjora.    

Etter tradisjonen, skal tre av steinkorsene ha stått på Orshaug, ca. 800 m lenger nord. l 1840 sto tre kors øst for kirken og det siste sør for den. W.F.K. Christie fortalte i 1842 var det fire steinkors.  Bernhard Hanson ga en liknende beretning i 1852, men omtaler bare tre av korsene.

Det største korset, som ennå står på Tjora er 2,2 m høyt. På to av steinkorsene var det hogd inn kors. Korsene sto uskadet på gravplassen fram til 1870– eller 1880-tallet. Da ble to sendt til Bergen. En av dem er i Bergen Museum, og den andre på Fantoft. Et av dem ble ødelagt ved et uhell. Det siste ble ødelagt under andre verdenskrig. De to ødelagte korsene er restaurert og satt opp igjen. Et av disse er utformet på samme måte som korset som kan ha vært over over Erling Skjalgsson, som nå står i inngangspartiet i Stavanger Museum. Dette er fra første halvdel av 1000-tallet. Det sto tidligere i krysset Kongsgata og Stiftelsesgata i Stavanger.

Ett av korsene har et V-symbol. V-symbolet på steinkors finnes også på Njærheim og i Kongsgata i Stavanger, og også på flere tyske steinkors.  V-symbolet er brukt som et kvinnesymbol. Korset kan være laget som en tilbedelse av en kvinne i kristen mytologi.

Denne samlingen av steinkors fra tidlig middelalder er enestående i Norge, og kan sees i lys av at Tjora var blant de største gårdene i Rogaland. 

## Referanser
Bansalan

** Bansalan ** er en kommune i provinsen Davao del Sur på Filippinene. Under folketellingen i 2000 kom man til et befolkningstall på 51&nbsp;781 i 11&nbsp;073 husstander.

## Barangayer
På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.
*Bansalan er inndelt i 25 barangayer.

## Referanser




## Eksterne lenker
*
Don Marcelino

** Don Marcelino** er en kommune i provinsen Davao Occidental på Filippinene. Under folketellingen i 2000 kom man til et befolkningstall på 33&nbsp;403 i 6&nbsp;544 husstander.

## Barangayer
Don Marcelino er inndelt i 15 barangayer.
* Calian
* Kiobog
* North Lamidan
* Lawa (Pob.)
* Nueva Villa
* Talaguton(Pob.)
* Baluntaya
* Dalupan
* Kinanga
* Lanao
* Lapuan
* Linadasan
* Mabuhay
* South Lamidan
* West Lamidan

## Referanser
Øystein Eiring

**Øystein Eiring** (født 1966) er en norsk psykiater. Han har vært allmennlege, overlege, spesialist i psykiatri og medisinsk journalist.

## Biografi
Eiring har vært allmennlege og ble godkjent som spesialist i psykiatri i 2006. Han var i 2006 overlege ved Ullevål universitetssykehus Han har vært redaktør av Helsebibliotekets emnebibliotek Psykisk helse siden 2006.

I 2008 var han seniorrådgiver ved Kunnskapssenteret, overlege i psykiatri, redaktør av Emnebibliotek psykisk helse, samt helsefaglig rådgiver ved Sykehuset Innlandet. Eiring hadde  redaktøransvaret for Helsebiblioteket i perioden 1.1.-1.9.09.2009 og var helsefaglig rådgiver i Sykehuset Innlandet HF.

Eiring ledet arbeidet i Helse Sør-Øst med en rapport som undersøkte fagprosedyrer og datasystemer ved norske sykehus. Rapporten vakte betydelig offentlig interesse. Rapporten førte til at det ble opprettet et  nettverk for fagprosedyrer og etablering av Helsehåndboka.

Eiring har gjennom 2010-tallet arbeidet som redaktør for Helsebiblioteket.no/psykiskhelse ved sykehuset Innlandet og som avdelingssjef i Avdeling for kunnskapsstøtte ved Sykehuset Innlandet.
I 2014 hadde Eiring påbegynt doktorgradsstudier ved Universitetet i Oslo og var tilknyttet Kunnskapssenteret. Han var også fagsjef for kunnskapsbasert praksis ved Sykehuset Innlandet.

I 2015 var Eiring leder av Regionsfunksjon kunnskapsstøtte, spesialist i psykiatri, Nasjonalt kunnskapssenter for helsetjenesten og Regionsfunksjonen for kunnskapsstøtte i Helse Sør‐Øst.

Fra sommeren 2015 var han prosjektleder og la i desember 2015 frem en rapport om et samvalg- og beslutningsstøttesystem for bipolar lidelse.

## Skribent
Eiring har skrevet for *Dagens Medisin* siden 2004. Eiring har arbeidet for at medisinsk kunnskap skal være tilgjengelig for pasienter og andre også på Wikipedia. I 2008 (i *Dagens Medisin*), 2009 (i *Aftenposten*) og 2011 (i *Aftenposten*) tok han til orde for at helsepersonell skulle bli flinkere til å bruke Wikipedia som informasjonskanal.

## Vitenskapelig publikasjoner
### Fagfellevurderte tidsskrifter
* 
* 
*  i serien «Lecture Notes of the Institute for Computer Sciences, Social Informatics and Telecommunications Engineering» Vol. 91. trykt utgave ISBN 978-3-642-29261-3 online ISBN 978-3-642-29262-0
* 

### Konferansebidrag og rapporter
* 
* 
* 

### Annet
* Wiring a nation: putting knowledge into action. *The Lancet* 2010 ;Volum 375.(9719) s. 1048-1051.
* Røssberg, Jan Ivar; Friis, Svein; Eiring, Øystein: Working Environment and Job satisfaction. A psychometric evaluation of the Working Environment Scale 10.Soc Psychiatry. *Psychiatr Epidemiol* 2004 ;Volum 39. s. 576-580

## Referanser


* 2010 - Nasjonalt nettverk Nasjonalt nettverk for fagprosedyrer er opprettet på bakgrunn av funnene -  

* 2012 - spesialist i psykiatri, PhDc. og avdelingssjef ved Avdeling for kunnskapsstøtte, Sykehuset Innlandet -  

* 2016 - Seniorrådgiver - redaktør psykisk helse, Helsebiblioteket.no - et avansert beslutningsâ og oppfølgingssystem som støtter valg av behandling- 



## Eksterne lenker
*
Spedbarn

Et **spedbarn** (eller en **baby**) er et barn i alderen fra nyfødt inntil 12 måneder (av og til hevdet 24 måneder). I alderen 1 til 3 år går de over til å kalles småbarn.

Et foster før 3. svangerskapsmåned kalles embryo, etter 3. svangerskapsmåned kalles det føtus.

Navlestrengen hos det nyfødte og normale spedbarn måler mellom 35 og 70 cm og inneholder en pulsåre, som blodet til morkaken strømmer igjennom samt to blodkar, hvorigjennom blodet kommer tilbake til barnet.

Spedbarn er mer sårbare enn eldre barn, kroppen deres har dårligere temperaturkontroll, immunitet og fordøyelses systemene er ikke fult utviklet. Nakkemusklene er svake, og de har ikke utviklet evnen til å holde hodet oppe. Hodet utgjør dessuten en stor del av kroppsvekten, så det krever mer muskelkraft enn de har i begynnelsen. Hodeskallen er heller ikke ferdig utviklet, når et barn blir født, består hodeskallen av flere separate beinplater som ikke har vokst sammen ennå. Mellom disse platene ligger det myke områder, kalt fontaneller. Dette er helt normalt og nødvendig for utviklingen men fører til at spebarnets hode er ekstremt utsatt for støt. Spebarna er derfor helt avhengig av god omsorg fra folk i foreldrerollen. Samtidig utvikler spebarn seg raskt, de vokser og utforsker omverdnen.

Å gråte er den tydeligste måten de minste babyene klarer å kommunisere på, og dette gjør de fra fødselsøyeblikket. De siste ti årene har forskningen om samspill og tilknytning kommet frem til at selv helt små barn er både observante og aktive samspillpartnere. Synet er best på 25 cm avstand. Hørselen er utviklet lenge før fødselen.
## Eksterne lenker
* Mammanett.no om barns utvikling fra 0 til 1 år
### Digitaliserte bøker om babyer
* Søkbar digitalkopi av ''Svangerskap, fødsel og barseltid : lærebok for sykepleiere'' av Inger Eide Haugen, utgitt av Gyldendal 1990
* Søkbar digitalkopi av ''Den store baby-boken'' av Elizabeth Fenwick, utgitt av Teknologisk forlag 1996
Foredling

**Foredling** eller **raffinering** (fra fransk *raffiner*, «rense, forfine») betegner det å bedre, konvertere, rense, avle eller danne fram noe nytt av en eller flere gamle objekt/stoff. Foredling brukes om blant annet:

* Raffinering, å omforme råvarer til ferdige produkter ved en kjemisk-teknisk rensningsprosess: Råolje kan destilleres og raffineres til forskjellige fraksjoner av drivstoffer og smøreoljer – og sukker kan raffineres til raffinade. Begrepet brukes vanligvis om en naturressurs som er nesten i brukbar form, men som er mer nyttig i sin rene form.
* Foredling av råvarer til metaller som kan brukes i industrien eller til andre formål. Begrepet er bredt og kan omfatte mer drastiske transformasjoner, som reduksjon av malm til metall, se metallurgi.
* Foredling av husdyr, hageplanter og lignende, slik at de blir bedre tilpasset våre ønsker og formål: «hagerose er en foredling av villrose». Foredling betegner prosessen i en verdikjede. Eksempelvis med oppdrettslaks hvor fisken først blir sortert, deretter filetert og til sist videreforedlet til ulike fiskeprodukter. Moderne foredling i landbruket med planter, som såkorn og frø, innebærer å utviklet nye sorter som ikke bare er unike, men tilpasset dyrkingsvilkårene i Norge og i andre land. Bønder har ved å ta frø av de beste plantene til videre dyrking sørget at prosessen med foredling har over lang tid utviklet landsorter. 
* Foredling av menneskesinnet: «Mennesket må lete etter sitt eget grunnstoff og sette det i foredling».

## Referanser


## Se også
* Oljeraffineri
* Oppsirkulering
John Dee Oslo

**John Dee** er et innendørs konsertlokale i Oslo sentrum, lokalisert i kjelleren på Rockefeller med publikumsinngang i Mariboes gate 5A. Lokalet har en kapasitet på 500 personer og ble etablert i 1997. Med et bredt programtilbud gjennomføres det til enhver tid et høyt antall konserter og kulturarrangementer, i tillegg til at lokalene leies ut til lukkede selskap, event, seminarer m.m.  

John Dee driftes av Auditorium AS som også drifter Rockefeller, Sentrum Scene og Leiligheten. 

## Eksterne lenker
* Rockefeller - John Dee - Sentrum Scene - hjemmeside
Sentrum Scene

**Sentrum Scene** er et innendørs konsertlokale på Arbeidersamfunnets plass i Oslo som eies av Olav Thon Gruppen og leies av Auditorium AS som også drifter Rockefeller, John Dee og Leiligheten. 

Sentrum Scene ble overtatt av Auditorium AS i 2006, og har en kapasitet på 1750 publikummere fordelt på 1270 ståplasser i hovedsal og 430 sitteplasser og 50 ståplasser på galleri. Ved noen arrangementer er det unummererte sitteplasser i hele lokalet, med en kapasitet på 1050 publikummere.

Sentrum Scene var Sentrum kino fra 1940 til 1988 før den ble åpnet som konferansesenter høsten 1992, og som konsertscene i 2005.

## Se også
* Liste over artister som har spilt på Sentrum Scene

## Eksterne lenker
* Rockefeller - John Dee - Sentrum Scene - hjemmeside
Steamhammer

**Steamhammer** kan vise til følgende:

*Steamhammer Records, et underavdeling av plateselskapet SPV GmbH.
*Steamhammer (band), et engelsk bluesrock-band.
Steamhammer Records

**Steamhammer Records** er et tysk underselskap av plateselskapet SPV GmbH.

Selskapet holder til i Hannover, og signerer heavy metal-band. Flere store band, som Judas Priest og Motörhead, har tidligere eller er nå signert med selskapet.

## Band (utvalg)
*Accept
*Evergrey
*Helloween
*Judas Priest
*Kamelot
*Kreator
*Magnum
*Metal Church
*Molly Hatchet
*Motörhead
*Saxon
*Sodom
*Venom
*Vicious Rumors
*Whitesnake
*Yngwie J. Malmsteen
Inside Out (band)

:*Kan også være [[Inside Out (Fates Warning)|Inside Out (album)]] med [[Fates Warning]]*

**Inside Out** var et amerikansk hardcore-band fra Orange County, California. Bandets mest kjente medlem var vokalisten Zack de la Rocha som senere skulle bli vokalist og frontfigur i Rage Against the Machine.

I løpet av sin eksistens, som varte fra 1988 til 1991, ga bandet kun ut en EP, *No Spiritual Surrender*, som kom på Revelation Records i 1990. En nytt album, som skulle hete *Rage Against the Machine*, var under planlegging da gitarist Vic DiCara, som senere har spilt i blant annet Shelter, 108 og Bold, forlot bandet for å bli Hare Krishna-munk. Bandet la inn årene kort tid etterpå.

Selv om Inside Outs EP er en av Revelation Records' bestselgende album, er bandet først og fremst kjent gjennom de la Rocha. Rundt tiden det ble oppløst hadde det imidlertid begynt å få en viss oppmerksomhet i California, ikke minst på grunn av det energiske sceneshowet deres.

## Eksterne lenker
*
Nuclear Blast

**Nuclear Blast** er et uavhengig, tysk plateselskap med avdelinger i Tyskland, USA og Brasil. 

Nuclear Blasts hovedkvarter ligger i Donzdorf i Göppingen. Plateselskapet ble startet i 1987 av tyskeren Markus Staiger, og ga opprinnelig ut hardcore punk-materiale. Etter hvert begynte plateselskapet å gi ut mer melodisk metal og ekstrem metal-band. Nuclear Blast er sammen med Century Media de to største, uavhengige plateselskapene til å gi ut melodisk heavy metal.

## Signerte band
Se: Liste over Nuclear Blast-band 

## Eksterne lenker
*
Oslo Trio

**Oslo Trio** er en norsk pianotrio, etablert i 1974, med Jens Harald Bratlie (klaver), Aage Kvalbein (cello) og Stig Nilsson (1946) (fiolin).

Alle tre har utgitt musikkalbum solo, som trio, og som orkestermusikere. De vant Spellemannprisen 1979 i klassen klassisk musikk/samtidsmusikk for *[[Felix Mendelsohn]] og Frank Martin komposisjoner*.

## Diskografi
* *Felix Mendelsohn og Frank Martin komposisjoner*. 1979
* Sjostakovitsj. *Trio nr 1, c minor, op. 8 ; Three fantastic dances, op. 5 for piano solo ; Trio nr 2 e minor, op. 67*. Simax, 1982
* *Piano trio in D minor, op. 49 / [[Felix Mendelssohn]]; Andante con moto / Edvard Grieg; Piano trio no. 27 in C major, Hob. XV:27 / [[Joseph Haydn]]*. Callisto, 1987
* *Oslo trio*. Victoria, 1990. Innhold: Dumky trio, op. 90 / Antonín Dvořák. Erstes Trio, op. 63 / Robert Schumann 
* *Piano trios*. Victoria, 1993. Innhold: Andante con moto (1878) / Edvard Grieg. Trio sur des mélodies populaires irlandaises / Frank Martin. Trio, klaver, fiolin, cello, op. 50, a-moll / Tsjajkovskij

**Samlealbum_**
* Edvard Grieg. *Complete chamber music. Vol. I*. Victoria, 1993. 
* Finn Arnestad. *Chamber interference*. Aurora, 1996

## Referanser
Roadrunner Records

**Roadrunner Records** er et nederlandsk plateselskap under Warner Music Group som fokuserer på hard rock og heavy metal-utgivelser. Plateselskapet ble stiftet under navnet **Roadracer Records** i Nederland i 1980. Den gangen var hovedformålet å utgi amerikanske heavy metal-band i Europa. I 1986 åpnet Roadrunner Records sitt hovedkvarter i New York, og senere også ulike avdelinger i England, Tyskland, Frankrike, Japan og Australia. Roadrunner Records første suksessrike band var King Diamond og Annihilator.

## Signerte artister (utvalg)
* Trivium
* Cradle of Filth
* Killswitch Engage
* Machine Head
* Nickelback
* Opeth
* Megadeth
* Nightwish
* Dream Theater
* Slipknot
* Soulfly
* DragonForce
* Sepultura
* Black Stone Cherry 
* Madina Lake

## Referanser


## Eksterne lenker
* 
*
Baganga

**Baganga** er en kommune i provinsen Davao Oriental på Filippinene. Under folketellingen i 2000 kom man til et befolkningstall på 43&nbsp;122 i 8&nbsp;221 husstander.

## Barangayer
På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.

Baganga er inndelt i 18 barangayer per 30. september 2019.

## Referanser




## Eksterne lenker
* 2000 Philippine Census
Roadrunner

***Roadrunner*** kan sikte til:

* The Road Runner, tegneseriefigur, kjent som Bippe Stankelbein på norsk.
* Roadrunner Records, plateselskap
* «Roadrunner (singel)», singel med Joan Jett fra 1986
Patrick

**Patrick** er et mannsnavn med opprinnelse i det romerske navnet *Patricius* som betyr «adelig».

St. Patrick, Irlands apostel og skytshelgen feires på St. Patricks dag, 17. mars, som er Irlands nasjonaldag.

## Etymologi
*Patrick* har gælisk opprinnelse og betyr «adelig». Selv om navnet *Patrick* stammer fra det latinske *patricius*, en tittel brukt for å betegne en adelsmann, regnes det som et gælisk navn.

*Patrik* og *Patryck* er varianter av navnet.

## Utbredelse
*Patrick* var et vanlig navn i England fra midten av 1800-tallet til midten av 1900-tallet.

*Patrick* har vært et populært navn i USA siden 1830-årene og hadde en popularitetstopp med 0,7% i 1968.

Navnet *Patrick* var vanlig i Norge fra 1980- til 2010-årene og hadde en popularitetstopp med 0,4 % i 2005.

I Sverige var *Patrik* mest brukt fra 1960-årene til 1990-årene.

Patrick er et svært vanlig navn i Frankrike og Belgia. Det er antakelig også svært utbredt i Irland.

|}

## Kjente personer med navnet
Personene i listen er ordnet kronologisk etter fødselsår.
* Patrick White (1912–1990), australsk forfatter
* Patrick Stewart (1940–), britisk skuespiller
* Patrick Süskind (1949–), tysk forfatter
* Patrick Swayze  (1952–2009), amerikansk skuespiller og danser
* Patrik Fitzgerald (1956–), britisk sanger
* Patrick Dempsey (1966–), amerikansk skuespiller
* Patrik Entian (1966–), svensk billedkunstner
* Patrick Thoresen (1983–), norsk ishockeyspiller

## Referanser


## Eksterne lenker
*
Abdülmecid II

**Abdülmecid II** (arabisk: عبد المجيد الثانى; født 29. mai 1868 i Istanbul, død 23. august 1944 i Paris) var det 37. overhodet av Det osmanske dynastiet og den 101. kalifen fra linjen til Abu Bakr. Han var også den siste kalifen fra det osmanske dynastiet. Han ble født sønn av den daværende sultanen Abdülâziz i Istanbul.

## Liv og virke
### Bakgrunn
Abdülmecid II var sønn av Abdülaziz og hans hustru Hayranidil Kadın Efendi. Han ble utdannet privat. I pakt med tradisjonen ble han holde seg innen palasset, og det vedvarte til han var 40 år.

Han gikk for å være helt uinteressert i politikk. 

### Maler, sommerfuglsamler
Hans interesse var innen malerkunsten, og han malte selv. Han skulle bli betraktet som en av de viktigste innen senere osmansk malerkunst. 

I 1900 ble ett av hans malerier utstilt i Paris. Portretter av Ludwig van Beethoven, Johann Wolfgang von Goethe og sultan Selim I ble utstilt i 1918 i Wien. Der var også malerier av haremet samlet til musisering, og av hans hustru Şehsuvar Kadınefendi lesende Goethes *[[Faust (Goethe)|Faust]]*. 

Abdülmecid var også en ivrig samler av sommerfugler, og de siste tyve årene av hans liv var dette hans hovedinteresse. Hans favorittmagasin var *[[Revue des deux Mondes]]*.

Ved siden av å være formann for det osmanske kunstnerselskap innehadde han generals rang i den osmansle hær.

### Kronprins, kalif
Da hans fetter Mehmet VI ble utnevnt til sultan 4. juli 1918, ble Abdülmecid II utnevnt til kronprins. Etter at Mehmet VI ble avsatt 1. november 1922, ble også sultanatet avskaffet. Men Abdülmecid II ble valgt til kalif av den tyrkiske nasjonalforsamlingen i Ankara 19. november samme året. Han etablerte sitt hovedsete i Istanbul, men allerede 3. mars 1924 ble han utvist fra Tyrkia sammen med resten av sin familie.

### Eksil
Myndighetene bragte ham da fra hans palass til Orientekspressen. Etter kortere opphold i Sveits og i Italiaslo han seg til slutt med i Paris med sin familie. Der døde han den 23.&nbsp;august 1944 i sitt hus ved Boulevard Suchet i det 16. arrondissement. Hans levninger ble overført til Medina i Saudi-Arabia.

## Litteratur
* Alan Palmer: *Verfall und Untergang des Osmanischen Reiches-* Heyne Verlag, 1997, ISBN 3-453-11768-9.

## Referanser